सहरिया समाज ने की विशेष पिछड़े वर्ग में शामिल करने की मांग
नरसिंहगढ़ | सहरिया समाज की बैठक रविवार को मेला वाला बाग के काली माता मंदिर परिसर में रखी गई। बैठक में समाज के अध्यक्ष मांगीलाल सेहरिया और सचिव रमेशचंद्र सेहरिया खास तौर से मौजूद थे। सभी सदस्यों ने सेहरिया समाज को भोपाल संभाग में विशेष पिछड़ी जनजातियों की सूची में शामिल करने की मांग पर जोर दिया। इसके लिए समाज के सभी सदस्य सामूहिक अभियान चलाकर शासन स्तर पर अपनी मांग रखेंगे। बैठक में भारत सिंह सेहरिया, नर्मदाप्रसाद, अशोक कुमार चरनाल, रामभरोसे, कनीराम, शिवचरण, महेंद्र कुमार, हरि सिंह मगरदी समेत भोपाल, शमशाबाद, नजीराबाद के सदस्य भी शामिल हुए।
सहरिया समाज के सदस्यों ने बैठक में विशेष पिछडा वर्ग में अपनी जाति को शामिल करे पर चर्चा की।
hin_Deva hin_Deva hin_Deva